Sisällys

# LibreOffice Calcin ominaisuudet

LibreOffice Calc on taulukkolaskentaohjelma, jolla käyttäjä laskee, analysoi ja kokoaa tietojaan. Myös Microsoft Excelin taulukoita voi tuoda ja muokata tällä sovelluksella.

## Laskenta

LibreOffice Calcin käyttäjä saa hallintaansa funktiot, mukaan lukien tilastolliset ja rahoitusfunktiot, joilla monimutkainenkin laskenta sujuu.

Voit käyttää myös ohjattua funktioiden luomista kaavojen kirjoittamiseen.

## Entä jos -analyysi

Eräs kiintoisa piirre Calcissa on välitön vastauksen näkyminen, kun muutetaan yhtä useista monimutkaiseen laskentaan vaikuttavista tekijöistä. Esimerkiksi laina-ajan muuttaminen näkyy korkoprosentin tai takaisinmaksuerän suuruudessa. Tämän lisäksi suurempien taulukoiden vertailuun voidaan laatia erilaisia skenaarioita.

## Tietokantatoiminnot

Laskentataulukkoa voi käyttää tietojen järjestämiseen, säilyttämiseen ja suodatttamiseen.

LibreOffice Calciin voidaan vetää ja pudottaa tauluja tietokannoista. Calcin laskentataulukoita voidaan käyttää tietolähteenä LibreOffice Writerillä luotavissa joukkokirjeissä.

## Tietojen järjestely

Muutamalla hiiren napsauksella käyttäjä voi järjestellä uudelleen laskentataulukkonsa niin, että tietyt tietoalueet tulevat esille ja toiset menevät piiloon tai muotoilla solualueita asetettujen ehtojen mukaisesti. Myös väli- ja loppusummien laskennan saa lisättyä taulukkoon nopeasti.

## Päivittyvät kaaviot

LibreOffice Calcilla käyttäjä voi esittää laskentataulukkonsa tietoja dynaamisissa kaavioissa, jotka päivittyvät välittömästi tietojen muuttuessa.

## Microsoft-tiedostojen avaaminen ja tallentaminen

Voit käyttää LibreOffice-tiedostosuodattimia Excel-tiedostojen muuntamiseen tai avata ja tallentaa lukuisia muitakin tiedostomuotoja.

Please support us!